NRK antyder at et drag av en joint er alt som skal til før man går ut og dreper noen.

Debatten rundt de negative effektene av bruken av cannabis forsetter.En kartlegging gjort av NRK viser at over halvparten av alle drapene begått i Norge mellom 2003 og 2012, 125 av totalt 231 drap, ble begått i rus. Den siste i rekken av artikler av NRK påstår at «Cannabis er overrepresentert i drapstallene».

Det er flere ting som er problematisk med NRKs fremstilling av sammenhengen mellom cannabisrus og drap. Det mest åpenbare er at man ikke presiserer at det finnes mange årsaker til at et drap blir begått. Det er ikke kun én årsak til at noen velger å drepe. Motivasjonen til drapsmannen er viktig å få avdekket før man drar noen konklusjoner om at cannabisbruk leder til voldelig atferd.